
ΘΕΜΑΤΙΚΗ ΕΝΟΤΗΤΑ: ΤΑΞΙΔΙ ΣΤΗΝ ΙΣΤΟΡΙΑ

Α. Μη λογοτεχνικό κείμενο

Το τραύμα 1922
Το ακόλουθο συντομευμένο άρθρο του Παναγιώτη Σωτήρη δημοσιεύτηκε στην εφημερίδα «Τα Νέα» στις 14.09.2022. 

Το 2021 είχαμε εκτεταμένους εορτασμούς και μεγάλες συζητήσεις, με αφορμή τη δισεκατονταετηρίδα[footnoteRef:1] από την Ελληνική Επανάσταση του 1821. Πράγμα εύλογο, αφού τη θεωρούμε γενέθλια στιγμή του νεοελληνικού κράτους. Φέτος, όμως, ίσως δεν έχει δοθεί η σημασία που πρέπει στη δεύτερη μεγάλη τομή, αυτή του 1922, παρότι η Μικρασιατική Καταστροφή υπήρξε καταλυτικός παράγοντας για τη διαμόρφωση του σύγχρονου ελληνικού κράτους, της κοινωνικής του διάρθρωσης και της πολιτισμικής του ταυτότητας.  [1:  δισεκατονταετηρίδα = επέτειος 200 χρόνων. ] 

Ίσως γιατί εξακολουθούμε να μην μπορούμε να αναμετρηθούμε με το τραύμα αυτής της ιστορικής εμπειρίας. Πιο σωστά, γιατί εξακολουθούμε να την αντιμετωπίζουμε κυρίως ως τραύμα – εξ ου και η επιλογή να επικεντρώνουμε στην έννοια της «καταστροφής» – παρά να προσπαθούμε να κατανοήσουμε την ιστορική διεργασία που οδήγησε στον βίαιο εκτοπισμό του ελληνισμού της Μικράς Ασίας. Δεν είναι τυχαίο ότι πολύ συχνά η συζήτηση επικεντρώνεται στα «λάθη» που οδήγησαν στην καταστροφή, από τις επιπτώσεις του Διχασμού έως την επιλογή της εκστρατείας προς την Άγκυρα, ή ότι όταν συζητάμε τη διεθνή διάσταση, συχνά περιοριζόμαστε στην καταδίκη της «προδοσίας» των δυνάμεων της Entente[footnoteRef:2] που δεν «στάθηκαν στο πλευρό» της Ελλάδας. [2:  Οι δυνάμεις της Entente ήταν η Αγγλία, η Γαλλία και η Ρωσία. ] 

Αυτό σημαίνει ότι δεν συζητάμε τη συνολική ακολουθία που οδήγησε στην καταστροφή και ιδίως τον τρόπο που την επαύριον του Α΄ Παγκοσμίου Πολέμου, η ελληνική ηγεσία επέλεξε να είναι τμήμα μιας προσπάθειας διαχείρισης των περιοχών που ήταν υπό Οθωμανικό έλεγχο, που αποτελούσε μια ακόμη πράξη του ευρύτερου φαινομένου που ονομάζουμε αποικιοκρατία. […] 
Ο ερχομός του προσφυγικού ελληνισμού, η μάχη της αποκατάστασης και τα υπαρκτά εμπόδια και οι διακρίσεις που συνάντησαν για χρόνια οι πρόσφυγες, υπήρξαν καταλυτικά στοιχεία για τη διαμόρφωση της σύγχρονης Ελλάδας. Οι πρόσφυγες προσέφεραν όχι μόνο το πολιτιστικό φορτίο τους, αλλά και συνέβαλαν αμετάκλητα στη διαμόρφωση της σύγχρονης ελληνικής λαϊκότητας, όπως φάνηκε και με τον τρόπο που πρωταγωνίστησαν σε όλες τις μεγάλες ιστορικές κοινωνικές κινητοποιήσεις, από την Αντίσταση, μέχρι τους αγώνες για τη δημοκρατία. 

Α1.Ποιός είναι ο ρόλος των προσφύγων στη διαμόρφωση της σύγχρονης Ελλάδας, όπως διαφαίνεται στην τελευταία παράγραφο του κειμένου; Να καταγράψετε την απάντησή σης σε μία παράγραφο 50-60 λέξεων																Μονάδες 15
Α2. α)Στη δεύτερη παράγραφο του κειμένου ο αρθρογράφος χρησιμοποιεί τις λέξεις  καταστροφής, λάθη και προδοσίας μέσα σε εισαγωγικά. Ποιός είναι ο ρόλος των εισαγωγικών στις συγκεκριμένες λέξεις;																Μονάδες 3
        β)Ο αρθρογράφος στο μεγαλύτερο μέρος του κειμένου του χρησιμοποιεί το α’ πληθυντικό πρόσωπο. Τι πετυχαίνει με τη χρήση του α’ πληθυντικού προσώπου;	

        γ) εκτεταμένους,  συνέβαλαν, αμετάκλητα: Να γράψετε από  μία συνώνυμη λέξη για κάθε μία από τις παραπάνω  λέξεις.
																				Μονάδες 3
Α3. 
Στο άρθρο του ο Παναγιώτης Σωτήρης υποστηρίζει ότι «φέτος δεν έχει δοθεί η σημασία που πρέπει» στην επέτειο της Μικρασιατικής Καταστροφής. Να παρουσιάσεις τις δράσεις των συμμαθητών σου, για να τιμηθεί η συγκεκριμένη επέτειος, σε ομιλία (200-250 λέξεων) που εκφωνείται στο σχολείο σου στο πλαίσιο ημερίδας με θέμα «1922-2022: Η Μικρασιατική Καταστροφή και εμείς». Μπορείς να αξιοποιήσεις πληροφορίες από το κείμενο. 

